2016 m. vasario 18 d. Bendrojo Teismo (pirmoji kolegija) sprendimasHarrys Pubar ir Harry’s New York Bar / VRDT – Harry’s New York Bar ir Harrys Pubar (HARRY’S NEW YORK BAR)
(Sujungtos bylos T‑84/14 ir T‑97/14)
„Bendrijos prekių ženklas – Protesto procedūra – Žodinio Bendrijos prekių ženklo HARRY’S NEW YORK BAR paraiška – Ankstesnis vaizdinis nacionalinis prekių ženklas „PUB CASINO Harrys RESTAURANG“ – Dalinis atsisakymas registruoti – Galimybė supainioti – Reglamento (EB) Nr. 207/2009 8 straipsnio 1 dalies b punktas“
1.                     Teismo procesas – Ieškinys – Formos reikalavimai – Ginčo dalyko nustatymas – Pagrindų, kuriais remiamasi, santrauka (Teisingumo Teismo statuto 21 straipsnio pirma pastraipa; Bendrojo Teismo procedūros reglamento (1991) 44 straipsnio 1 dalis c punktas) (žr. 27 punktą)
2.                     Bendrijos prekių ženklas – Bendrijos prekių ženklo sąvoka ir įgijimas – Santykiniai atmetimo pagrindai – Ankstesnio tapataus arba panašaus prekių ženklo, įregistruoto tapačioms arba panašioms prekėms ar paslaugoms, savininko protestas – Galimybė supainioti su ankstesniu prekių ženklu – Vertinimo kriterijai (Tarybos reglamento Nr. 207/2009 8 straipsnio 1 dalies b punktas) (žr. 47–49, 51, 52, 103, 104 punktus)
3.                     Bendrijos prekių ženklas – Bendrijos prekių ženklo sąvoka ir įgijimas – Santykiniai atmetimo pagrindai – Ankstesnio tapataus arba panašaus prekių ženklo, įregistruoto tapačioms arba panašioms prekėms ar paslaugoms, savininko protestas – Atitinkamų prekių ar paslaugų panašumas – Papildomas prekių ir paslaugų pobūdis (Tarybos reglamento Nr. 207/2009 8 straipsnio 1 dalies b punktas) (žr. 61, 62 punktus)
4.                     Bendrijos prekių ženklas – Bendrijos prekių ženklo sąvoka ir įgijimas – Santykiniai atmetimo pagrindai – Ankstesnio tapataus arba panašaus prekių ženklo, įregistruoto tapačioms arba panašioms prekėms ar paslaugoms, savininko protestas – Nagrinėjamų prekių ženklų panašumas – Vertinimo kriterijai – Sudėtinis prekių ženklas (Tarybos reglamento Nr. 207/2009 8 straipsnio 1 dalies b punktas) (žr. 76, 77, 84, 85 punktus)
5.                     Bendrijos prekių ženklas – Bendrijos prekių ženklo sąvoka ir įgijimas – Santykiniai atmetimo pagrindai – Ankstesnio tapataus arba panašaus prekių ženklo, įregistruoto tapačioms arba panašioms prekėms ar paslaugoms, savininko protestas – Galimybė supainioti su ankstesniu prekių ženklu – Žodinis prekių ženklas HARRY’S NEW YORK BAR ir vaizdinis prekių ženklas „PUB CASINO Harrys RESTAURANG“ (Tarybos reglamento Nr. 207/2009 8 straipsnio 1 dalies b punktas) (žr. 92–101, 108, 110 punktus)
Dalykas
Du ieškiniai dėl 2013 m. lapkričio 14 d. VRDT pirmosios apeliacinės tarybos sprendimo (sujungtos bylos R 1038/2012-1 ir R 1045/2012-1), susijusio su protesto procedūra tarp Harrys Pubar AB ir Harry’s New York Bar SA.
Rezoliucinė dalis
1.
Byloje T‑84/14 panaikinti 2013 m. lapkričio 14 d. Vidaus rinkos derinimo tarnybos (prekių ženklams ir pramoniniam dizainui) (VRDT) pirmosios apeliacinės tarybos sprendimo (sujungtos bylos R 1038/2012‑1 ir R 1045/2012‑1), susijusio su protesto procedūra tarp Harrys Pubar AB ir Harry’s New York Bar SA., 1 punktus.
2.
Atmesti Harry’s New York Bar ieškinį byloje T‑97/14.
3.
Priteisti iš Harry’s New York Bar padengti savo bylinėjimosi išlaidas, dvi trečiąsias Harrys Pubar bylinėjimosi išlaidų, patirtų per procesą Bendrajame Teisme, ir Harrys Pubar bylinėjimosi išlaidas, patirtas per procedūrą VRDT. Priteisti iš VRDT padengti savo bylinėjimosi išlaidas ir vieną trečiąją Harrys Pubar bylinėjimosi išlaidų, patirtų per procesą Bendrajame Teisme.